חאלד אל-בטש

חאלד אל-בטש הוא פוליטיקאי פלסטיני שנחשב לאחד מסמלי ארגון הג'יהאד האסלאמי הפלסטיני וממנהיגיו. הוא היה כלוא בבתי כלא במצרים, ישראל והרשות הפלסטינית.

ביוגרפיה 
חאלד אשור עלי אל-בטש נולד בשנת 1961 בג'באליה. הוא גדל במשפחה חקלאית עזתית ותיקה.

אל-בטש למד בבתי הספר בג'באליה, וב-1980 עבר למצרים ללימודי תואר ראשון בכלכלה.

ב-1986 – בהיותו במצרים – קיבל תואר ראשון בכלכלה מהאוניברסיטה הערבית של ביירות, ולאחר יותר משני עשורים קיבל תואר דוקטור מהאוניברסיטה האמריקאית העולמית.

תפקיד 
אל-בטש הקים וניהל את מרכז אליה לעיתונאות, השתתף בהקמת מספר מוסדות אזרחיים וייצג את תנועת הג'יהאד האסלאמי בוועדת המעקב לכוחות הלאומיים והאסלאמים במשך שמונה שנים.

היה חבר בוועדת ההתנגדות להתנחלויות ובוועדת מזכירות הכוחות הלאומיים והאסלאמים בשנים 2000–1997, וייצג את תנועתו בכל שיחות שביתת הנשק עם ישראל, עם הפלסטינים ועם המצרים.

אל-בטש החל את דרכו הפוליטית במהלך לימודיו האוניברסיטאיים במצרים, שם הצטרף לתנועת הג'יהאד האיסלאמי. שלטונות מצרים עצרו אותו בשנת 1986 על רקע פעילותו בתנועה.

אל-בטש עבר לתחומי הרשות הפלסטינית, ולאחר מספר חודשים בסוף 1987 השתתף באינתיפאדה הראשונה, ונכלא בישראל מספר פעמים.

המשטרה הפלסטינית ושירותי המודיעין הפלסטיניים עצרו אותו חמש פעמים לאחר הקמת הרשות הפלסטינית ב-1994.

אל-בטש השתתף – כנציג של הג'יהאד האיסלאמי – בכל פגישות המשא ומתן בין הארגונים הפלסטינים בעזה ובקהיר.

ישראל הכניסה את שמו לרשימת אנשי הטרור הפלסטיני המיועדים לחיסול, ובכל המבצעים ברצועת עזה, שמו של אל-בטש מופיע כאחד היעדים להתנקשות.

הערות שוליים 

פעילים חברתיים פלסטינים
פוליטיקאים אסייתים
פעילי הג'יהאד האסלאמי הפלסטיני
עזה: אישים
ילידי 1961